Sørreisa

Sørreisa kommune (nordsamisk: Ráisavuona suohkan) er en kommune i Troms og Finnmark fylke. Den grenser i nord til Senja, i øst til Målselv og Bardu, i sør til Salangen, og i vest til Dyrøy. 
Kommunen har 3 390 innbyggerer pr. 3. kvartal 2022. Kommunens administrasjonssenter er tettstedet Sørreisa, som har 1 245 innbyggere per 1. januar 2022.


== Etymologi ==
Gården Reisu i sudra bothnenom har fått navn etter elva med samme navn. Elvenavnet Reisa betegner ei elv som på kort tid får stor vannføring og dermed ofte gjør stor skade i flomtiden. Navnet har sin rot i det gammelnorske ordet risa, som betyr å reise eller stige. Mye tyder på at denne gården er den samme som i 1567 har navnet Skadelffuinn, senere skrevet Schodelffen og Skøelv. Etter svartedauden har sannsynligvis elvenavnet Reisa gått over til å bli navn på fjorden. Det grunne partiet av fjorden fikk navnet Grunnreisa. Bygda rundt fjorden fikk også navnet Reisa. Prefikset Sør- kom til senere for å skille denne bygda fra bygda med sammen navn lenger nord, som fikk navnet Nordreisa.


== Historie ==
Sørreisa ble etablert som egen kommune i 1886 da Tranø herred ble delt i tre. Den tredje kommunen var Dyrø herred (Dyrøy). Den delen av Sørreisa kommune som lå på Senja ble overført til Lenvik kommune i 1964. Kommunens nåværende grenser er følgelig fra samme år. Sørreisas kommunevåpen er fra 1984 og består av tre gullstjerner mot en rød bakgrunn. Det henspiller på Sørreisas eldste segl og symboliserer vilje, visdom og kjærlighet. Motivet er hentet fra seglet til Jacob Hansen Kinnapel, som var lensmann i området i første halvdel av 1700-tallet.


== Næringsliv ==
Over halvparten av arbeidsplassene i Sørreisa kommune er knyttet til offentlig administrasjon, offentlig servicevirksomhet og Forsvaret. Forsvaret er en viktig arbeidsgiver i kommunen. Det gjelder i særlig grad Luftforsvarets stasjon Sørreisa  og Hærens intendantur. I tillegg kommer bygge- og anleggsvirksomhet, kraft- og vannforsyrning og en del industrivirksomhet knyttet til trevare- og trelastvirksomhet, verksteder og næringsmiddelsvirksomhet. Primærnæringene utgjør en forholdsvis liten andel av arbeidsplassenen i kommunen og er i hovedsak knyttet til husdyrhold. Nesten halvparten av den yrkesaktive befolkningen arbeider utenfor kommunen. 


== Politikk ==
Se også utdypende artikkel: Kommunestyrevalg i Sørreisa.


=== Kommunestyrevalget 2019 ===


== Delområder ==
Sørreisa kommune består av to statistiske delområder (innbyggertall 1. januar 2015):

Sørreisa sør (1208)
Sørreisa nord (2233)Bosted ikke oppgitt (10)


== Kultur ==


=== Tusenårssted ===

Kommunens tusenårssted er Kramvigbrygga, et tidligere forretningslokale i Sørreisa som i dag er museum og en del av Midt-Troms Museum. Bygningen ble i 1998 overdratt vederlagsfritt fra M.A. Kramvig A/S til Sørreisa kommune, med sikte på at kommunen og regionmuseet skulle restaurere brygga.


== Kjente personer fra Sørreisa ==
Willy Ovesen (1924-2015) jurist, skattedirektør 1982-1995.
Odd Furøy (1930-1994), skuespiller
Alf Storelvmo (1938-2014), langrenn- og kombinert skiløper
Herborg Finnset (1961-), biskop av Nidaros fra 2017
Tore Rismo (1961-), norsk fotballspiller norgesmester i fotball med Tromsø IL 1986
Trond Johansen (1962-), norsk fotballspiller
Siri Pettersen (1971-), forfatter og tegneserieskaper
Torgeir Sæverud Higraff (1972-), forfatter og eventyrer
Erik Valnes (1994-), langrennsløper


== Se også ==
Grunnkretser i Sørreisa kommune


== Referanser ==


== Eksterne lenker ==
Offisielt nettsted 
(en) Sørreisa – kategori av bilder, video eller lyd på Commons 
(no) Kommunefakta Sørreisa - Statistisk sentralbyrå
(no) Sørreisa i Store norske leksikon
(no) Kramvigbrygga - Sørreisa
(no) Svein Hanssen: Sørreisa bygdebok - Gård og slekt (1994)